Public procurement notice: Contract Notice
Published: 2023-09-01
Buyer: Puolustusvoimien logistiikkalaitos
Country: FI
Contract type: Services
Procedure: Restricted procedure
CPV classification: 72000000
Estimated value: 8000000 EUR
Submission deadline: 2023-09-29
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Puolustusvoimien logistiikkalaitos (jäljempänä Hankintayksikkö) pyytää osallistumishakemustanne ICT-järjestelmien rakentamisen tukipalveluista Puolustusvoimille tämän osallistumishakemuspyynnön ja sen liitteiden mukaisesti.
Hankinnan kohteena ovat puolustusvoimien johtamisjärjestelmäalaan kuuluvat ICT-järjestelmien rakentamisen tukipalvelut ja niiden tuottamiseksi tarvittavat henkilöstöresurssit. Kyseessä on palveluhankinta, jolla tuotetaan Puolustusvoimien ICT-järjestelmien ideointiin, konseptointiin, suunnitteluun, rakentamiseen, kehitykseen ja testaukseen sekä integraatiotoimintaan ja palvelutuotantoon teknistä tukea kolmelle vuodelle 2024–2026. Sopimukseen varataan myös kahden vuoden optio vuosille 2027–2028. Hankintaan ei sisälly laite- tai lisenssitoimituksia.
Palvelun kautta voidaan erikseen tilata hankkeiden ja projektien määrittelyn, suunnittelun, rakentamisen ja käyttöönoton tehtävien henkilöresursseja esimerkiksi digitalisaatio ja ICT-arkkitehtuuri. Toimintaan liittyy kiinteästi yhteistoiminta puolustusvoimien sisäisten sidosryhmien ja ulkoisen toimittajaverkoston kanssa. Ulkoinen toimittajaverkosto toimii monitoimittajaympäristössä, jossa kunkin toimittajan tekemä työ vaihtelee tilaajan vaihtuvien tarpeiden mukaisesti.
- Systeemisuunnittelun ja arkkitehtuurin ideointi, määrittely, suunnittelu, ohjaus ja rakentaminen vastaamaan asetettuja tavoitteita
- Järjestelmien elinkaarisuunnittelu ja toimintamallien laatiminen sisältäen roadmap hankkeen eri vaiheille
- Projektien teknisen määrittelyn ja kuvausten tuki (teknisen projektipäällikön tukeminen eri vaiheissa)
- Järjestelmien suunnittelun, rakentamisen, tuotteistuksen, tuotantoon siirron sekä elinkaarenhallinnan tehtävät
- Teknologiaan liittyvät neuvonantajapalvelut liittyen ratkaisuarkkitehtuuriin ja saatavissa oleviin teknologioihin (kartoitus).
Sopimuskausi on kolme (3) vuotta ja se alkaa arviolta 01.01.2024. Sopimukseen varataan myös kaksi (2) optiovuotta.
Nykyisen palvelutoimittajan sopimuksessa on varattu yhdeksän (9) kuukautta tiedonsiirrolle mahdollisen toimittajanvaihdoksen yhteydessä. Tämä mahdollinen tiedonsiirtovaihe tullaan huomioimaan lopullisessa sopimuksessa.
Hankintayksikkö varaa oikeuden kahden vuoden optioon vuosille 2027–2028. Option käyttö on kokonaan hankintayksikön päätettävissä.
Laki puolustusvoimista (551/2007), Laki kansainvälisistä tietoturvavelvoitteista (588/2004), Turvallisuusselvityslaki (726/2914) ja Laki viranomaisen toiminnan julkisuudesta (621/1999) määrittelevät puolustusvoimien sisäisen ohjeistuksen lisäksi hankinnan turvallisuusvaatimukset.  Puolustusvoimat suojaa salassa pidettävien asiakirjojen, tiedon ja materiaalien käsittelyn sekä hankintaprosessissa että sopimusaikana ja myös sen jälkeen. ICT-järjestelmien rakentamisen tukipalveluiden Toimittajan tulee täyttää tietojenkäsittelyssä edellytetty vahva tietosuoja ja tietoturvaa koskevat lainsäädännön vaatimukset ja kansalliset määrittelyt.
Valitun Toimittajan ja sen mahdollisen alihankkijan sopimuksen mukaisten velvoitteiden täyttämiseen käytettävästä henkilöstöstä tullaan tekemään turvallisuusselvitykset. ICT-järjestelmien rakentamisen tukipalveluihin käytettävällä henkilöstöllä tulee olla ensisijaisesti Suomen kansalaisuus.
Henkilöiden tekemä työ tuotetaan Puolustusvoimien osoittamista tiloista, sekä toimittajan työtiloista, jonne on toteutettu TLIV-III tason työskentelytilat. Etäyhteydet ko. toimipisteiden välillä mahdollistavat virtuaalisen yhdessä työskentelyn suojaustasovaatimukset huomioiden. Toimittajan työskentelytilojen tulee olla auditoitu ja akkreditoitu puolustusvoimien toimesta ennen niiden käyttöönottoa. Ehdokkaan tulee antaa suostumus puolustusvoimien tekemään KATAKRI -kriteeristön mukaiseen turvallisuusauditointiin.

Eligibility requirements: Määritelty soveltuvuusvaatimuksissa.

Award value: 8000000